L'Ajuntament de Bétera contracta a 4 persones a través del programa EMCORP
03 de novembre de 2021

L'Alcaldessa de Bétera, Elia Verdevío al costat de la regidora d'Ocupació, Mónica Martín, han rebut a les 4 veïnes de Bétera que s'han incorporat aquesta mateixa setmana a l'Ajuntament on desenvoluparan activitats d'interés general i social per al municipi durant sis mesos i a jornada completa.

En concret, aquestes quatre noves treballadores s'han incorporat a l'àrea de Medi Ambient, Mobilitat, Registre-Padró i Urbanisme a través d'una subvenció del Servei Valencià d'Ocupació i Formació, Labora, que compta amb un import total de 54.755,18€.

Aquesta iniciativa, ha indicat l'Alcaldessa de Bétera “s'emmarca dins de les polítiques actives d'ocupació que l'Ajuntament, a través de l'Agència d'Ocupació i Desenvolupament Local, està impulsant per a millorar la qualificació i formació professional i fomentar l'ocupabilitat de diferents col·lectius”.

En aquesta línia, aquestes 4 veïnes desenvoluparan les funcions pròpies de la categoria professional de Tècnic Administratiu, Auxiliar Administratiu i Tècnic de Medi Ambient cadascuna en els seus corresponents departaments.

Durant la benvinguda la regidora d'Ocupació ha destacat “és una oportunitat única perquè aquestes veïnes tinguen una experiència laboral de 6 mesos en l'administració pública que els permetrà posar-se al dia del treball en aquests departaments municipals i suposen reciclar-se en els seus coneixements”.

Al seu torn, Mónica Martín, ha indicat també “des de l'àrea d'Ocupació es treballa per a posar en marxa diferents programes que donen resposta a tots els col·lectius, en aquest cas, aquesta convocatòria va dirigida a persones desocupades d'almenys 30 anys.

És la instrucció del Director General del Labora relativa al procediment de selecció de persones participants en el programa d'iniciativa social en col·laboració amb corporacions locals de la Comunitat Valenciana (Pla AVALEM Experiència i EMCORP 2021) la que regeix el procés de selecció d'aquest expedient.